
J A V N I  P O Z I V 
ZA DOSTAVU PRIJEDLOGA ZA IZRADU NACRTA PRORAČUNA
 OPĆINE SIKIREVCI ZA 2027. GODINU
Poštovani, 
u skladu s odredbama Zakona o proračunu („Narodne novine“ broj 144/21.) u pripremi smo izrade nacrta Proračuna Općine Sikirevci za 2027. godinu. 
Pozivamo sve fizičke i pravne osobe koje imaju prebivalište, odnosno sjedište na području Općine Sikirevci i ostalu zainteresiranu javnost da se uključe u kreiranje prijedloga Proračuna za 2027. godinu sa svojim prijedlozima, mišljenjima i preporukama. Sudjelovanje u izradi nacrta ili planiranju Proračuna Općine Sikirevci važno je kako bi se sredstva proračunskih rashoda već u fazi planiranja usmjerila na projekte i programe koji su usklađeni s potrebama. 
Napominjemo da ćemo projekte koji ne budu realizirani do kraja ove godine planirati u Proračunu za 2027. godinu. Namjera nam je da se uključi što više dionika i da javnost participira u pripremi prijedloga Proračuna za 2027. godinu kako bi ostvarili još veću transparentnost po pitanju raspolaganja općinskih sredstava. 
Prijedloge s opisom projekta dostavite u pisanom obliku na adresu Općine Sikirevci, ul. Ljudevita Gaja 4/a , 35224 Sikirevci osobno ili poštom ili elektroničkom poštom na email adresu opcina.sikirevci@gmail.com na Obrascu koji je u privitku do 15. listopada 2026. godine. 
Svi prikupljeni prijedlozi koji su potpuni i pravodobni uzeti će se u razmatranje te će se u skladu s financijskim i zakonskim mogućnostima provedbe isti uvrstiti u konačni prijedlog Proračuna Općine Sikirevci za 2027. godinu koji će se uputiti Općinskom vijeću Općine Sikirevci na usvajanje.
S poštovanjem,

 OPĆINA SIKIREVCI OPĆINSKI NAČELNIK: 
Josip Nikolić, dipl.ing.drv.,v.r.
image1.emf

oleObject1.bin

